જોકે આપણી પાસે આપણાં કારણો છે જે નિરાશા ઉપજાવે છે. સૌથી પહેલું કારણ ફુગાવો ઉર્ફે મોંઘવારી. બીજું, ઊંચા વ્યાજદર વગેરે. જોકે આને લીધે ઇકોનૉમી પડી ભાંગી નથી એ ખરું, કિન્તુ વિશ્વાસ જરૂર હચમચી ગયો છે. એથી જ આપણે ખરીદી માટે હજી ઉત્સુક નથી; હજી રાહ જોવામાં માનીએ છીએ. ગ્લોબલ સ્તરેથી અપેક્ષિત સમાચારોની વાટ જોઈ રહ્યા છીએ, જ્યારે સેન્સેક્સ ૧૬ અને ૧૭ હજારની વચ્ચે કાં આસપાસ ફરે રાખે છે. ગુરુવારે જે ૭૦૦ પૉઇન્ટનો કડાકો આવ્યો એ માટે યુએસનું નિરાશાજનક નિવેદન; જેને પગલે એફઆઇઆઇ દ્વારા એક જ દિવસમાં થયેલું જબ્બર વેચાણ, રૂપિયાના મૂલ્યમાં ઘરખમ ઘટાડો, વગેરે જેવાં કારણોની હજી ભલે ચર્ચા ચાલતી રહે કિન્તુ ભારતીય બજાર માટે ખરીદીનો સમય નજીક આવતો જાય છે એમ કહી શકાય. જોકે માત્ર અને માત્ર લાંબા ગાળા માટે.